CELEX: 62007CA0293
Language: sl
Date: 2008-12-11 00:00:00
Title: Zadeva C-293/07: Sodba Sodišča (drugi senat) z dne 11. decembra 2008 – Komisija Evropskih skupnosti proti Helenski republiki (Neizpolnitev obveznosti države – Direktivi 79/409/EGS in 92/43/EGS – Ohranjanje prosto živečih ptic – Posebna območja varstva – Nezadostni varstveni ukrepi)

7.2.2009   
            
            
               SL
            
            
               Uradni list Evropske unije
            
            
               C 32/4
            
         Sodba Sodišča (drugi senat) z dne 11. decembra 2008 – Komisija Evropskih skupnosti proti Helenski republiki
   (Zadeva C-293/07) (1)
   
   (Neizpolnitev obveznosti države - Direktivi 79/409/EGS in 92/43/EGS - Ohranjanje prosto živečih ptic - Posebna območja varstva - Nezadostni varstveni ukrepi)
   (2009/C 32/06)
   Jezik postopka: grščina
   Stranki
   
      Tožeča stranka: Komisija Evropskih skupnosti (zastopniki: M. Konstantinidis, D. Recchia in M. Patakia, zastopniki)
   
      Tožena stranka: Helenska republika (zastopnik: E. Skandalou, zastopnik)
   Predmet
   Neizpolnitev obveznosti države – Kršitev člena 4(1) in (2) Direktive Sveta 79/409/EGS z dne 2. aprila 1979 o ohranjanju prosto živečih ptic (UL L 103, str. 1), v povezavi s členom 4(4) Direktive, kot je bila spremenjena s členom 6 od (2) do (4) Direktive Sveta 92/43/EGS z dne 21. maja 1992 o ohranjanju naravnih habitatov ter prosto živečih živalskih in rastlinskih vrst (UL L 206, str. 7) – Nevarovanje posebnih območij varstva (POV) – Obstoj dejavnosti, ki bi lahko ogrozile celovitost POV in povzročile negativne posledice za cilje ohranitve POV in vrst, za katere so bila ta območja opredeljena.
   Izrek
   
               1)
            
            
               Helenska republika s tem, da ni sprejela vseh potrebnih ukrepov za sprejetje in izvajanje skladne, konkretne in celovite pravne ureditve, ki bi v skladu s cilji ohranjanja iz Direktive Sveta 79/409/EGS z dne 2. aprila 1979 o ohranjanju prosto živečih ptic zagotavljala trajno upravljanje in učinkovito varstvo opredeljenih posebnih območij varstva, ni izpolnila obveznosti iz člena 4(1) in (2) te direktive v povezavi z njenim členom 4(4), prvi stavek, v različici, kot izhaja iz člena 6(2) Direktive Sveta 92/43/EGS z dne 21. maja 1992 o ohranjanju naravnih habitatov ter prosto živečih živalskih in rastlinskih vrst.
            
         
               2)
            
            
               V preostalem se tožba zavrne.
            
         
               3)
            
            
               Helenski republiki se naloži plačilo stroškov.
            
         
      (1)  UL C 182, 4.8.2007.